ആരോഗ്യരംഗത്ത് ഉന്നത നിലവാരം കൈവരിക്കുകയാണ് ലക്ഷ്യമെന്ന് മന്ത്രി രാജന് ഒല്ലൂര്: സ്വകാര്യ ആശുപത്രികളോട് കിടപിടിക്കുന്ന നിലയില് സൗജന്യ ചികിത്സ സാധാരണക്കാര്ക്ക് ഉറപ്പു വരുത്തുകയാണ് സര്ക്കാര് ലക്ഷ്യമെന്ന് റവന്യൂ മന്ത്രി കെ. രാജന് പറഞ്ഞു. ഒല്ലൂര് പ്രാഥമികാരോഗ്യ കേന്ദ്രത്തിലെ പുതിയ കെട്ടിടത്തിന്റെ ശിലാസ്ഥാപന കര്മ്മം നിര്വഹിക്കുകയായിരുന്നു മന്ത്രി. ആരോഗ്യരംഗത്തും വിദ്യാഭ്യാസ രംഗത്തും ഭൂപരിഷ്കരണത്തിലും കേരള മോഡല് ലോകത്തിന് മുമ്ബില് സമര്പ്പിച്ച പാരമ്ബര്യമാണ് കേരളത്തിനുള്ളത്. ആരോഗ്യരംഗത്ത് ചെലവഴിക്കുന്ന ഒരു രൂപ പോലും നഷ്ടമായി സര്ക്കാര് കരുതുന്നില്ലെന്നും മറിച്ച് രാജ്യപുരോഗതിക്കായി മാത്രമേ കാണുന്നുള്ളൂവെന്നും മന്ത്രി പറഞ്ഞു. എം.എല്.എ ഫണ്ടില് നിന്നുള്ള 50 ലക്ഷം രൂപ ഉപയോഗിച്ചാണ് കെട്ടിടം നിര്മ്മിക്കുന്നത്. തുടര്ന്ന് കിഫ് ബി ഫണ്ടില് നിന്നും ഒരു കോടി അനുവദിച്ചിട്ടുണ്ടെന്നും മന്ത്രി അറിയിച്ചു. മേയര് എം. കെ വര്ഗ്ഗീസ് അദ്ധ്യക്ഷത വഹിച്ച ചടങ്ങില് ഡി.പി.സി അംഗങ്ങളായ വര്ഗീസ് കണ്ടംകുത്തി, സി. പി പോളി, ഡെപ്യൂട്ടി മേയര് രാജശ്രീ ഗോപന്, കൗണ്സിലര്മാരായ ലിംന മനോജ്, കരോളിന്, ശ്യാമള വേണുഗോപാല്, ശ്രീതു, പി.എച്ച്.സി ഡോക്ടര് ബിന്ദു എന്നിവര് സംസാരിച്ചു.